24. novembra 1939 je bil premeščen v "Geschwaderstab" JG 27, s katerim je sodeloval v bitki za Francijo, kjer je dosegel nove tri zmage. Julija 1940 je bil ponovno premeščen, tokrat k 4./JG 27, 7. septembra pa je postal njen "Staffelkapitän". Do konca septembra je dosegel 14 zračnih zmag, večino med bitko za Britanijo. Z isto enoto je sodeloval tudi pri Operaciji 25, nemškem napadu na Balkan, kjer je nad Grčijo dosegel šest zmag. Tri grške lovce je sestrelil 15. aprila 1941, 20 aprila pa je premagal tri britanske lovce Hawker Hurricane.